apteka-optima.com > Ново > АПАРАТ ЗА КРЪВНО NISSEI WSK-1011\nАПАРАТ ЗА КРЪВНО NISSEI WSK-1011\nТова упътване има за цел да Ви помогне при безопасната и ефикасна употреба на АПАРАТ ЗА ИЗМЕРВАНЕ НА КРЪВНО НАЛЯГАНЕ DSK-1011. Уредът трябва да се използва в съответствие с процедурите, които се съдържат в това упътване и не трябва да се използва за други цели, които не са описани тук. Важно е да прочетете и разберете цялото упътване. По-специално, моля прочете внимателно и се запознайте с раздела, озаглавен "ПРЕПОРЪКИ ЗА ИЗМЕРВАНЕ НА ВАШЕТО КРЪВНО НАЛЯГАНЕ".\nУредът е предназначен за неинвазивно измерване на систоличното и диастолично кръвно налягане, определяне честотата на пулса и измерване пулсовото налягане на възрастни пациенти в домашна здравословна среда. Продуктът не е предназначен за употреба при новородени. Моля консултирайте се вашия доктор или лекар за употреба на този уред при измерване на кръвно налягане на деца, бременни или жени в пред-екламптично състояние.\nТози уред използва осцилометричен метод за измерване на кръвното налягане и честотата на пулса. Циркулацията в маншета установява малките колебания в налягането спрямо маншета, получавани чрез разширение и свиване на артериите в ръката, като реакция на всеки удар на сърцето. Измерва се амплитудата на всяка от вълните на налягане, тя се преобразува в милиметри живачен стълб и се изважда на LCD дисплей като цифрова стойност.\nТози уред използва (FUZZY) разпръснато раздуване, за да облекчи напрежението в китката по време на раздуване на маншета. Като улавя сигналите на пулса по време на раздуването. Този уред има възможността да определи какво е достатъчното налягане, необходимо за всяко измерване.\nКЛАСИФИКАЦИОННИ СИМВОЛИ НА МЗО (МЕЖДУНАРОДНА ЗДРАВНА ОРГАНИЗАЦИЯ)\nИзмерените стойности на кръвно налягане се класифицират според таблица с указание на МЗО (1999). По-високата група се прилага, когато систоличното и диастоличното налягания попадат в различни групи.\nЗа специфична информация относно вашето кръвно налягане, се свържете с вашия лекар. Никога не правете сами преценка само въз основа на класификационните означения.\nМного високо кръвно налягане:\nСистолично налягане >180 mmHg; Диастолично налягане >110 mmHg;\nСредно високо кръвно налягане:\nСистолично налягане 160-179 mmHg; Диастолично налягане 100-109 mmHg;\nЛеко високо кръвно налягане:\nСистолично налягане 140-159 mmHg; Диастолично налягане 90-99 mmHg;\nНормално високо кръвно налягане:\nСистолично налягане 130-139 mmHg; Диастолично налягане 85-89 mmHg;\nСистолично налягане 120-129 mmHg; Диастолично налягане 80-84 mmHg;\nПОКАЗВАНЕ НА ПУЛСОВО НАЛЯГАНЕ\nТози уред измерва и показва пулсовото налягане.\nДокато систоличното кръвно налягане постоянно се повишава с напредване на възрастта, диастоличното кръвно налягане показва тенденция към понижение около 50 годишна възраст. Пулсовото налягане е стойност, която се получава чрез изваждане на систоличната от диастоличната стойност и затова пулсовото налягане показва тенденция към увеличение с напредване на възрастта. Пулсовото налягане се счита, че е свързано с втвърдяването на артерията и се изследва като един от факторите за циркулационен риск. Понякога се казва, че 45 mmHg пулсово налягане е нормална стойност. Пулсовото налягане не представлява единствено артериална склероза. Все пак наблюденията върху пулсовото налягане за дълъг период ще бъдат от значение.\nСИМВОЛ ЗА ДВИЖЕНИЕ НА ТЯЛОТО\nСтойността на кръвното налягане измерена, когато се движите, не показва вярната стойност, тъй като движението на тялото може да окаже въздействие върху кръвното налягане.\nТози уред анализира пулсовата вълна и показва, когато бъде забелязано движение на тялото. Символът с насочена надолу стрелка показва, че резултатът може бъде повлиян от движение на тялото.\nСИМВОЛ ЗА НЕРИТМИЧЕН ПУЛС\nРитмичността на пулса може да бъде нарушена ако говорите, движите се или може да е причинена от аритмия.\nТози уред показва, когато разликата между най-краткия и най-дългия времеви интервал между две пулсови вълни е повече от 25% и посочва неритмичен пулс.\nИзмерените стойности автоматично се запазват за последващо разглеждане в една от двете бази данни в паметта  или . Тези две бази данни могат да бъдат използвани, за да запазят показанията отделно или да се запазят показания измерени сутрин и вечер отделно.\nВсяка база данни може да запамети до 60 показания. Когато броят на съхранените показания достигне 60, най-старото показание се изтрива, за да бъде записано ново показание.\nЗапазените показания се извеждат с дата и час на измерване, когато се активира функцията часовник. Часовникът трябва да бъде активиран преди измерването, за да бъдат запазени датата и часа на измерените стойности.\n[Err] = грешните резултати не се запазват.\nПоддържайте уреда чист. Проверявайте неговата чистота след използване. За да почистите уреда използвайте само мека, суха кърпа. Да не се използва бензин, разредител за боя или други силни разтворители. Когато почиствате маншета, използвайте синтетичен почистващ препарат и внимателно изтрийте повърхността.\nКогато се съхранява уреда да не се поставят тежки предмети върху него. Да не се сгъва или огъва маншета със сила. Когато уредът се съхранява при температура под точката на замръзване да се остави за поне 1 час на топло място преди да се използва. Извадете батериите, ако уредът няма да се използва дълго време.\nПазете батериите далеч от деца.\nПрепоръчва се уредът за измерване на кръвно налягане да се проверява на всеки 2 години. Това може да се извърши само от производителя или от фирми, упълномощени от производителя.\nПринцип на работа: Осцилометричен метод;\nИндикатор: 15 цифров LCD дисплей (дисплей с течни кристали);\nОбхват на показване на налягане: 3 до 300 mmHg (налягане в маншета);\nОбхват на измерване: 50 до 250 mmHg (систолично), 40 до 180 mmHg (диастолично), 40 до 160 уд. /мин (пулсова честота);\nТочност: ±3 mmHg (налягане в маншета), ±5% от показанието (пулсова честота);\nНадуване: Автоматично надуване (FUZZY - разпръснато раздуване);\nСпадане: Автоматично (електронно контролиран клапан);\nИзпускане: Клапан за автоматично изпускане;\nЕлектрозахранване: 2 алкални батерии от 1.5 волта LR03 ААА;\nКонсумация на енергия: 2 W (макс.);\nОбхват на електричество: DC 3V/2 W;\nПамет: 2 база данни, всяка от които съхранява 60 показания;\nУсловия на работа: от +10 ºС градуса до + 40 ºС градуса, от 15% до 85% относителната влажност (без конденз);\nУсловия на транспортиране / съхранение: от -20 ºС градуса до + 60 ºС градуса, от 10% до 95% относителната влажност (без конденз);\nМаншет: обиколка на покритие около китката от 12.5 до 22.5 cm;\nТегло: около 110 гр. (без батериите);\nРазмери: приблизително 70 х 27х 70 мм (Ш х Д х В);\nЗащита срещу вреден достъп на вода: IPXO (IEC 60601-1);\nЗащита срещу електрически удар: вътрешно захранвано оборудване, Вид BF приложена част (маншет);\nНачин на работа: непрекъсната работа;\nКласификация: вътрешно захранвано оборудване/клас II.\nСледвайте националните/местните правила за изхвърляне на отпадъци по правилния начин. В страните от ЕС, моля Вж. символите за управление на отпадъците, означени върху опаковката или уреда.\nТози уред съответства на EN 1060-1:1995+A2:2009 Неинвазивни сфигмоманометри, Част 1: Общи изисквания, EN 1060-3:1997+A2:2009 Неинвазивни сфигмоманометри Част 3: Допълнителни изисквания за електро-механична система за измерване на кръвно налягане и EMC (IEC60601-1-2:2007).\nТочността се гарантира за измерени стойности в обхвата на измерване. Спецификациите подлежат на промяна без известяване, поради подобрения в работата.\nДа не се използва този уред без консултация с вашия лекар, ако сте под диализна терапия или на антикоагуланти, антиагреганти или стероиди. Употребата на този уред при такива условия може да предизвика вътрешни кръвоизливи.\nЗа специфична информация относно вашето кръвно налягане, свържете се вашия лекар. Никога не правете сами преценка относно резултатите от измерването.\nНе използвайте този уред заедно с медицински електрически устройства, които могат да бъдат имплантирани или носени, такива като пейсмейкър, дефибрилатор или електрокардиографичен монитор. Този уред също така не е предназначен за употреба заедно с HF хирургично оборудване.\nНе използвайте този продукт в експлозивна среда, такава като среда със запалими анестетици или в кислородна камера.\nСистемата може да извърши неточни измервания, ако се използва или съхранява при температура или влажна среда извън границите, посочени в раздел спецификации в това упътване.\nНе използвайте маншети или аксесоари различни от тези, определени от производителя. В противен случай, не могат да бъдат получени точни показания от измерването.\nИзползването на уреда близо до мобилни телефони, микровълнови фурни или уреди със силни електромагнитни полета могат да предизвикат неизправности.\nНе поставяйте маншета върху контузена ръка или ръка с интравенозен абокат или артерно-венозен шунт или която е предмет на терапия или ръка от страната на мастектомия. В противен случай могат се получат контузии.\nУверете се, че надуването на маншета, не причинява удължено възпрепятстване на циркулацията на кръвта. Също така, бъдете внимателни при временна неизправност на функциите на друго медицинско оборудване, ако в същото време се използва друго оборудване за наблюдение на същия крайник заедно с маншета за измерване на кръвно налягане. За да се избегнат сериозни контузии вследствие на нарушен кръвен поток от надуването на маншета правете измервания многократно.\nТъй като този уред включва прецизни части, избягвайте екстремни температурни промени, влажност, удар и директна слънчева светлина. Не изпускайте и не удряйте уреда. Уверете се, че уредът не е изложен на влага. Този уред не е водоустойчив.\nНе натискайте дисплея или бутоните за работа и не поставяйте уреда обърнат надолу.\nНе изваждайте батериите, когато уредът е включен. Уверете се, че уредът е изключен преди да извадите батериите.\nНе разглобявайте и не правете промени по уреда.\nНе надувайте маншета, когато не е навит около ръката Ви.\nПРЕПОРЪКИ ЗА ИЗМЕРВАНЕ НА ВАШЕТО КРЪВНО НАЛЯГАНЕ\nКръвното налягане е величината на силата, упражнявана от сърцето при изпомпване на кръвта през артериите и съпротивлението на вените в този поток.\nКръвното налягане варира през цялото време, повлияно от умствени и физически фактори и никога не е постоянно.\nОбикновено, кръвното налягане е най-високо в работно време и постепенно се понижава в следобедните и вечерните часове. То е ниско по време на сън и сравнително бързо се повишава след ставане от леглото.\nПричини за промените в кръвното налягане:\nДвижение на тялото;\nСкорошно уриниране или движение на червата;\nТемпература на средата;\nПромени в обстановката, такива като движение или шум и др.\nКръвното налягане, когато се измерва у дома, има склонност да е по-ниско от това, което се измерва в болница, клиника или лекарски кабинет.\nТова се получава поради това, че вие сте напрегнати в болницата и сте отпуснати вкъщи. Важно е да се знае вашето стабилно нормално кръвно налягане вкъщи.\nКръвното налягане на китката може да се различава с това на бицепса.\nТъй като дебелината на кръвоносните съдове се различава в зависимост от мястото на измерване, стойностите на измереното кръвно налягане на китката може да са леко различни от тези на бицепса. В повечето случаи разликата при здрав човек ще е в порядъка на +- 10 mmHg за систоличното и диастоличното налягане.\nДопълнително внимание се изисква за хора със следните заболявания: хипертония, диабет, бъбречни проблеми, втвърдени артерии, нарушено периферно кръвообръщения и др., тъй като може да има различия между стойностите, измерени на китката и тези на бицепса.\nНека вашият квалифициран лекар тълкува показанията за вашето кръвно налягане. В зависимост от вашата възраст, тегло и общо състояние, кръвното налягане може да се различава незначително. Консултирайте се с вашия лекар при определяне на това какво кръвно налягане е нормално за вас. Преди да измерите кръвното си налягане, починете за около пет минути и измерете кръвното си налягане в отпуснато състояние в тиха обстановка. Измерването на кръвното налягане се прави при правилна стойка, не се движете и не говорете по време на измерване. Избягвайте упражнения, хранене, консумация на алкохол, пушене и други дейности, които могат да повлияят върху вашето кръвно налягане непосредствено преди измерване.\nИзмервайте вашето кръвно налягане всеки ден по едно и също време.\nТемпературата на околната среда трябва да бъде приблизително 20 °С, когато измервате вашето кръвно налягане.\nПоказанията могат да варират незначително, в зависимост от стойката Ви, дали сте седнали или стоите прави.\nИнсталирайте батериите и активирайте часовника преди употреба. Измерването може да бъде направено и когато часовникът не е активиран. Все пак активирайте часовника, за да запазите датата и часа на измерването на показанията за по-добър преглед. Часовникът се дезактивира, когато се извадят батериите.\n1. ИНСТАЛИРАНЕ НА БАТЕРИИТЕ\nОтворете капака на отделението за батериите, натискайки отгоре и отдолу едновременно.\nИнсталирайте 2 алкални батерии вид ААА (LR03) в отделението.\nУверете се, че поляритета отговаря на означенията (+) и (-) вътре в отделението за батериите.\nБатериите могат лесно да бъдат инсталирани или извадени като техните (-) краища се натискат към пружината.\nМоже да използвате никел хидридни (Ni-MH) презареждащи се батерии.\nЗАБЕЛЕЖКА: Тези батерии не могат да бъдат зареждани с този уред. Използвайте предназначения за целта уред за презареждане. Също така за подробности, относно използването на презареждащи се батерии, следвайте указанията за същите.\nЩе чуете пиукане, когато батериите бъдат инсталирани.\nЗатворете капака на отделението за батериите.\nНе натискайте капакът на батериите в неговата позиция.\n2. НАСТРОЙТЕ ДАТА И ЧАС И АКТИВИРАЙТЕ ЧАСОВНИКА\nНатиснете бутон SET (настройка) и го задръжте натиснат докато "2011" започне да мига.\nЧасовникът е настроен в следния ред: година, ден час, минути.\nМигащите числа се увеличават с MEMORY KEY (БУТОН ПАМЕТ) и намаляват с бутон . Скоростта на смяната на числата ще бъде увеличена, ако задържите бутона натиснат. Натискайки бутона SET ще фиксирате избраните числата и ще започнат да мигат следващите числа за настройка. С натискането на бутона СТАРТ/СТОП ще приключите настройката. Когато датата и часът са настроени, часовникът се активира. Показването на часовника, когато уредът с изключен означава, че часовникът с активиран.\nСимволът за батериите ще започне да мига, когато енергията на батериите е слаба. Измерването не може да бъде направено, когато е показан този символ. Сменете батериите. Всички батерии трябва да бъдат сменени с нови; не смесвайте нови и стари батерии или различни батерии.\nСимволът може да се появи само по време на измерване, въпреки, че може да прегледате показанията в паметта. Това е така, понеже е нужна повече енергия от батериите за извършване на измерване, напр. надуване на маншета, отколкото извеждане на показанията в паметта. Моля сменете батериите.\nПриложените батерии са пробни и техният живот може да е по-кратък от този на батериите, предлагани в търговската мрежа.\nОСЪЩЕСТВЯВАНЕ НА ИЗМЕРВАНЕТО\nМаншетът е приложим за китки с обиколка между 12.5 и 22.5 см. Измерете обиколката на китката си преди да направите измерване.\n1. СЕДНЕТЕ НА СТОЛА И СЛОЖЕТЕ МАНШЕТА\nНамерете стол или маса, за да се настаните удобно така, че краката ви да са на земята и ръцете и гърба да са в покой.\nСвалете часовници и гривни!\nПоставете маншета на лявата си китка директно на кожата от страната на дланта.\nМониторът трябва да бъде поставен в центъра на вашата китка с горната част на мониторът поставен 5 до 10 мм от долната част на дланта.\nЗакрепете маншета и притеснете повърхността му за да бъдете сигурни че кукичките и ухото са закрепени сигурно.\nМаншетатът трябва да прилепне плътно и не трябва да има място между маншета и китка ви. Уверете се, че дрехите Ви не са захванати от маншета. Може да използвате дясната си ръка при измерването. Кръвното налягане на лявата и дясната китка може да се различава.\n2. НАГЛАСЕТЕ МОНИТОРА НА ВИСОЧИНАТА НА СЪРЦЕТО СИ\nСложете сгъната хавлия или нещо подобно под ръката си за упора, за да може маншета да стои на височината на сърцето ви по време на измерването.\nДръжте си лакътя ако нямате подходяща маса където да го сложите. Измерването може да бъде направено докато лежите по гръб. Уверете се, че маншетът е на нивото на сърцето ви. Ако маншета е по-високо (ниско) от сърцето измереното кръвно може да се увеличи или намали. Поемете си дълбоко дъх и се успокойте. Не мърдайте и не говорете по време на измерването. Не кръстосвате краката си по време на измерването. Не задържайте дъха си.\n3. ВКЛЮЧЕТЕ АПАРАТА\nНатиснете бутон СТАРТ/СТОП.\nВъздухът се изпуска от маншета.\nАвтоматично се надува.\nНадуването спира на оптималното налягане и налягането започва да намалява.\nСимвола пулс се появява когато е засечен пулс.\nНатиснете копчето Старт/Стоп отново, за да приключите измерването. Апаратът ще изпусне въздух от маншета и ще се изключи.\nВъздухът е изпуснат от маншета и измерванията са изобразени като резултати.\nАвтоматично повтарящо се надуване.\nАко мръднете или си стегнете ръката, надуването може да се повтори няколко пъти, за да се постигне резултат. Повтарящо се надуване не се изписва като грешка на монитора.\n4. ИЗБЕРЕТЕ БАЗА ПАМЕТ, ЗА ДА ЗАПИШЕТЕ РЕЗУЛТАТА\nСимвола памет е изобразен под копчето памет.\nНатискането на копчето памет ще смени базата памет.\nРезултатите се записват автоматично в избраната база памет (1) или (2) след като се изключи апарата след измерване. Уверете се, че сте избрали базата след измерване.\n5. ИЗКЛЮЧЕТЕ МОНИТОРА\nНатиснете Старт/Стоп бутона. Монитора ще се изключи. Дори и да не го изключите ще се изключи автоматично след 3 минути.\nНе правете последователни измерения. Това ще доведе до подуване не китката и грешни резултати. Оставете китката си да почине поне 5 минути.\nИЗОБРАЗЯВАНЕ НА ЗАПИСАНИТЕ РЕЗУЛТАТИ\nИзключете апарата от бутона Старт/Стоп след измерване.\n1. Натиснете Копчето "Memory"\nНатиснете копчето памет 1, за да изпише резултатите записани в банката памет (1) и копчето памет (2), за да видите тези в банка памет (2). Средното налягане от записаните резултати е изобразено.\nВнимание: Средното налягане няма да бъде изобразено ако няма 2 или повече записани резултати.\n2. Натиснете същото копче памет отново\nПоследните резултати записани в избраната банка памет са изобразени.\nДисплея най-отгоре показва номера на паметта, датата и часа на измерването.\nПоследното измерване е изобразено като No 1. Резултатите са изобразени от най-нов към най-стар с всяко натискане на бутона памет. По-голямо число изобразява по-старо измерване.\nСменяне на банки памет\nНатискане на копчето Memory key  на екрана на банка 1 ще смени дисплея на банка 2 и натискане на копчето Memory key  отново ще върне на дисплея резултатите от банка 1.\n3. Изключете монитора.\nНатиснете Start/Stop копчето.\nДори и да не сте натиснали копчето то изписва резултата за около 30 секунди и ще се изключи автоматично.\nИзтриване на записани резултати\n1. Изберете резултата, за да го изтриете.\nИзберете средните резултати, за да изтриете всички резултата в паметта.\n2. Натиснете бутона MEMORY KEY и го задръжте. Натиснете MEMORY KEY 1, за да изтриете резултатите от банка памет 1 или MEMORY KEY 2 за да изтриете резултатите от банка памет 2.\nДисплеят ще започне да премига. Задръжте пръста си на бутона докато резултатът е заменен с "---".\nИма изтощена батерия. Да се заменят всички батерии с нови.\nВисоко налягане Маншетът е надут до максималното налягане, поради движение на тялото и др. Не се движете по време на измерване.\nErr - 1; Err - 3:\nКръвното налягане не може да бъде измерено поради движение или говорене. Не говорете и не се движете по време на измерване.\nErr - 2:\nМаншетът не е поставен правилно. Поставете правилно маншета, ако грешката се повтаря многократно се обърнете към сервиза.\nСимвол, изобразяващ две нули, разположени една под друга:\nБутона START/STOP е бил натиснат по време на поставянето на батериите. Изключете и включете отново.\nБатериити са изтощени - сменете батериите;\nПоставени са неправилно - извадете ги и ги поставете отново;\nТерминалите за контакт не са чисти - почистете терминалите със суха кърпа;\nДокосване на бутона с върха на пръста или с нокът - докоснете бутона с възглавничката на пръста.\nИзмерените стойности варират всеки път:\nПсихическото, физическото или състоянието на измерване влияят на вашето кръвно налягане - Правете измерванията при еднакви условия.\nИзмерените стойности се различават от тези взети в болница:\nПсихично състояние като неспокойствие в болницата или отпуснатост у дома влияе върху вашето кръвно налягане. Водете си записки на кръвното налягане у дома и се консултирайте с вашия лекар.\nАко не можете да направите правилно измерване чрез методите и описанията дадени до тук, свържете се с вашия сервиз. Не разглобявайте уреда и не се опитвайте да пипате вътрешния механизъм.\nАпаратът за измерване на кръвно налягане NISSEI WSK - 1011 е с 5 години гаранция за качеството на всички електронни компоненти. Гумените, механичните както и платнените части са с гаранция 2 години от датата на закупуване. Ако през този период апаратът покаже дефект поради некачествени материали или неправилна изработка, ще бъде отремонтиран безплатно. Всички искове по тази гаранция трябва да са придружени от четливо попълнена гаранционна карта придружена с касова бележка за покупката.\nГаранцията не важи ако:\nТази гаранция не покрива повреди или неизправности вследствие на неправилно боравене или употреба, които противоречат на инструкциите в това упътване.\nИма несъответствие в гаранционната карта; има повреди поради ремонт от неупълномощени лица или сервизна база; настъпилите повреди са следствие на външни фактори: прах, течности, излагане на неблагоприятни условия; повреди причинени от удар или изпускане; неправилна експлоатация и поддръжка; естествено износване на частите.\nПроизводител: NISSEI - NIHON SEIMITSU SOKKI CO., LTD, Япония.


12 деца със салмонела в старозагорска детска градина\n– 25.04.2018Публикувано в: Актуално1, Здраве, Стара Загора\nОт последните изследвания за носителство за салмонела, извършени на 20 април на всички присъстващи деца и персонал от Детска градина „Бреза” № 4 в Стара Загора, резултатът е положителен при едно дете от засегнатата Втора група и при едни помощник-възпитател. От 20 април до момента, положителни на салмонела ентеритидис лица са 14:\n12\tдеца от Втора група, от които 2 заболели и 10 здрави заразоносители\n13\t2-ма души от персонала – здрави заразоносители (помощник-готвач и помощник-възпитател).\nПоложителните на салмонела лица своевременно са отстранени от детското заведение и са насочени към личните им лекари за провеждане на лечение по антибиограма. Извършена е повторна крайна дезинфекция на цялата детска градина, като това е направено още на 20 април. Областна дирекция по безопасност на храните – Стара Загора предприе повторно вземане на проби от храна и отривки от външната среда на кухненския блок, резултатите от които са без отклонения от нормата. Продължава изследването на децата от детската градина, които не са били в детското заведение на 20 април. В него се приемат деца само с отрицателни резултати за бактериално носителство.


Най ефективният начин да загубите корема мазнини и любов дръжки - Аз съм мазнина за 13 годишен тест\nАко си мислите че мазнините около корема са безобидно безпокойство . Изпълнявате · Храна и тренировки с любов. Така че да се почувствате по- уверени, ако наистина искате да се отървете от любовните си дръжки ще ви предложим най- добрия начин да.\nMuscle Damage - Най- ефективният начин да изгорим излишните мазнини. Muscle Damage Най ефективният начин да изгорим излишните мазнини. Най ефективният начин да загубите корема мазнини и любов дръжки. Горене на мазнините на корема- Едни от най- ефективните начини - Упражненията с ластик са много прости, те могат да ви помогнат. Ефект върху запасите от подкожни мазнини и коремната обиколка. Че аеробната тренировъчна програма може да бъде най- ефективният начин за контрол.\nMuscle Damage™. Ако искате да загубите тегло, може да се наложи да правите кардио дори по 60- 90 минути. И най- ефективния начин за справяне с мазнините около корема, си остава. Ако искате да стопите корема си, има по- добър начин за това от коремните преси.\nЛюбов и отношения. Към здравословен начин на живот се превърна в голяма моя любов и. Unsubscribe from Muscle. Но стандартните коремни преси не са най- ефективния метод,. 10 съвета за това как да се отървете от корема мазнини и любов дръжки.\nМазнини дръжки Мога\n10 съвета за това как да се отървете от корема мазнини и любов дръжки. Ето десет съвета за това как можете да загубите вашата любов дръжки - смес от упражнения и разумни стъпки които можете.\nЛюбов; Начин на живот. те са склонни да натрупват тегло около корема и бедрата. Заменете ги с мононенаситени мазнини и увеличете консумацията на протеини.\nВсяка жена има проблемни места с повече мазнини, които трудно могат да се премахнат. При някои дами това са любовните дръжки, при други корема, дупето или бедрата. Някои жени са обсебени от идеята да отслабнат, докато.\nНесъмнено след като губите излишни мазнини в областта на корема, ще загубите и няколко сантиметра от талията си.\nДръжки мазнини Есента треньор\nНещо повече, въртейки редовно обръч ще може да изваете секси талия, за която много жени мечтаят. Премахване на мазнини от корема и страни може да бъде доста бързо, но не толкова много, чудеса не се случи. Повечето хора се обръщат към строги диети и интензивно упражняват да отслабнете и да забрави всичко за някои от по- прости и по- малко драстични възможности, които съществуват.\nВисящи мазнини корема: тези 6 продукти са виновни! - Можете лесно и просто да направите стомаха си плосък, ако се опитате да намалите до минимум използването на тези 6 продукта!\nЕфективният Диета рецепти\nАко ежедневието ви е. Кардиото не е единственият начин да спечелите битката с коремните мазнини.\nТренирането с тежести ефективно изгражда мускулите, така че тялото ви изгаря повече калории в покой и се противопоставя на естествената.


Bosch WAB20061BY - Виж Ревю, Мнение и Цена | Techrevue.bg\nРевю на пералня Bosch WAB20061BY\nBosch WAB20061BY е идеалният избор за вас, ако търсите икономична пералня с предно зареждане и капацитет от 5.5 кг, оборудвана с най-новите технологии и предлагаща се на много добра цена.\nВиж ЦЕНА на пералня Bosch WAB20061BY\nActiveWater ™: позволява изключително ниска консумация на вода и спестява пари благодарение на автоматичната система за откриване на товар в две стъпки.\nКлас на енергийна ефективност A+: за ефикасно пране.\nОсновни характеристики на пералня Bosch WAB20061BY\nУредът има компактни размери: 85 см височина, 60 см ширина и 55 см дълбочина, което прави машината лесна за позициониране дори и в малки помещения.\nМодела разполага с голям люк с диаметър 30 см и с ъгъл на отваряне на вратата до 140 градуса, което максимално ще ви улесни при употребата ѝ. Освен това уредът е пригоден да осигурява тиха работа от 59 dB при пране и 73 dB при центрофугиране, отговарящи на най-високите стандарти.\nМаксималният ѝ капацитет е 5.5 кг, а максималната ѝ скорост на въртене от 1000 оборота в минута осигурява ефективно изпиране при всяко едно зареждане.\nКонтролният панел е разположен на удобно място в горната част на уреда и е оборудван със светлинни индикатори и бутони с възможност за регулиране на следните функции:\nПералнята разполага с 10 програми, които може да срещнете и при много по-скъпите перални машини на пазара.\nТова е пералня с добра енергийна ефективност клас A + с консумация на енергия 182 kWh за година.\nОпределено това е добра перална машина, предлагаща всичко, за да гарантира перфектната грижа на вашите дрехи. Препоръчваме ви я, ако имате нужда качествена пералня с всички основни функции и програми, но имате ограничен бюджет. Придайте на гардероба си професионално ниво на чистота с пералня Bosch WAB20061BY.\nПредишна статия Ревю на пералня Beko WKY71233PTLYB3\nСледваща статия Ревю на пералня Samsung Add-Wash WW80K5210VW/LE


Пътеводител по миграция в клауда (Част 6) – Простота и практичност | Блогът на Delta.BG\nПътеводител по миграция в клауда (Част 6) – Простота и практичност\nПавел Недялков 16.03.2021\nПътеводител по миграция в клауда(Част 1) - Фокусирайте се върху стойността\nПътеводител по миграция в клауда (Част 2) - Започнете с това, което вече имате\nПътеводител по миграция в клауда (Част 3) – Напредвайте постепенно и с обратна връзка\nПътеводител по миграция в клауда(Част 4) – Открит и прозрачен подход\nПътеводител по миграция в клауда(Част 5) - Мислете и работете холистично\nТвърде сложните системи неминуемо водят след себе си усложнения и в поддръжката. Ако установите процес, услуга, дейност или метрика, която не добавя стойност или полезен резултат, можете да разгледате елиминирането ѝ. Във всяка процедура използвайте минимален брой етапи до постигането ѝ. Вземете за пример техниците в бокса на Формула 1. Всеки излишен детайл от движенията им е изчистен в името на спестените секунди, които могат да са разликата между победата и загубата. Пo същия начин помислете от какво нямате нужда и какво може да бъде опростено.\nЗапознайте се добре с потреблението си. В случай, че ползвате RDP SAL лицензи към сървъра си, проверете колко от тях е необходимо да са активни. Изисквайте редовна справка за напусналите служители, за да прекратите акаунтите им. По този начин не само ще спестите излишни разходи, но и ще запушите дупки в сигурността на услугите си.\nПоради същата причина следете потребителите, които имат достъп до клиентската Ви зона и какви права е необходимо да има всеки от тях. Придържайте се към принципа less is more и им отнемете правата, които не са им нужни. Счетоводният отдел едва ли има нужда от root достъп до сървърите, а маркетинговият отдел може и да няма нужда от достъп до клиентска зона въобще. Role Based Access Control е метод за задаване на права на потребителите според функцията им в проекта или организацията. Например счетоводният отдел е необходимо да има достъп до информация за фактурите и евентуално броя активни сървъри в профила Ви. Всички останали права най-вероятно са им излишни. За да подобрите сигурността и наблегнете на практичността в дейността си, можете да се запознаете подробно с RBAC и да се опитате да го приложите към Вашите нужди.\nОбърнете внимание на инвентаризацията и мониторинга. Инвентаризацията на ИТ активите, която вече разгледахме в текста към друг водещ принцип може да свърши отлична работа и в стремежа Ви към простота и практичност. Имайки изчерпателен списък на машините и приложенията ще помогне да организирате моноторинга на всяко от тях. Така от една страна ще сте запознати с това кога са необходими допълнителни ресурси, а от друга може да видите кои ресурси бездействат и да ги насочите натам където са нужни. В клиентската си зона в Делта.Бг имате достъп до базови данни за виртуалните Ви машини – дисково потребление, CPU потребление и мрежово потребление. За по подробна информация можете да използвате вградените в операционната система на самата машина възможности или да инсталирате допълнителен софтуер – Nagios, Zabbix, Icinga или някоя от многобройните други опции. Ако определени показатели са важни за Вас, но не желаете да се ангажирате с редовно наблюдение, можете да създадете аларми в cron или Task Scheduler, за да получавате уведомления в случай на нужда. За да следите наличността на дадена услуга можете да използвате и някоя от многото web-базирани услуги, които наблюдават достъпността на определено url. Трябва да имате предвид обаче, че тези услуги не поемат гаранция за пълна достоверност на данните си и информацията от тях не е приложима по SLA споразумения.\nЗадачата на ИТ отдела е достатъчно сложна сама по себе си – цялостната организация на информационните системи на организацията, документацията около тях, отговорността за функционирането им и на всичкото отгоре постоянната нужда от осъвременяване както на ИТ активите, така и на знанията и уменията на хората. Колкото по-голяма част от тези отговорности бъде автоматизирана или прехвърлена на трета страна, толкова по-малко излишни оперативни задачи ще се появяват в работния календар. Това ще даде възможност на ИТ отдела да се фокусира върху управлението и ще освободи време за иновации и оптимизация на процесите. При правилна организация, миграцията в клауда може да донесе много конкурентни предимства, стига адекватно да бъде прецено кои услуги могат да бъдат пренесени там. За адекватната преценка е важна информацията за текущото състояние на инфраструктурата и бизнес-целите на компанията. Успешното синхронизиране на тези два аспекта е най-точният показател за отлично свършената работа на ИТ отдела.\nСледва Пътеводител по миграция в клауда (Част 7) – Оптимизация и автоматизация\nУпътване за Подвижност на лиценз чрез Сoфтуерна осигуровка (License Mobility through Software Assurance)\nПътеводител по миграция в клауда (Част 7) – Оптимизация и автоматизация


Милениум, книга 2: Момичето, което си играеше с огъня, Стиг Ларшон, Колибри, 2010, Мека, 18,00 лв. - Orange Center\nМилениум, книга 2: Момичето, което си играеше с огъня\nЕксцентричната и асоциална Лисбет Саландер, на която никой компютър не може да се опре, попада в центъра на драматични събития, свързани със загадъчното й минало. Обвинена в тройно убийство и въвлечена в гонитба на живот и смърт, в която тя е мишената, Лисбет решава веднъж завинаги да скъса със сенките от миналото, да накаже тези, които го заслужават. По същото време Микаел Блумквист започва да работи върху един невероятно горещ репортаж, свързан с търговия със секс робини. Много от замесените в случая са високопоставени обществени личности. Докато трае разследването на „Милениум“ и на полицията, съдбите на Микаел Блумквист и Лисбет Саландер отново се пресичат при изключително драматични обстоятелства, които ще им помогнат да открият пътя един към друг. МИЛЕНИУМ е името на вестника, чийто съсобственик и отговорен редактор Микаел Блумквист е един от главните герои в едноименната трилър-трилогия. „Момичето, което си играеше с огъня“ е втората книга от поредицата след „Мъжeтe, които мразеха жените“ (ИК „Колибри“, 2009). Предстои издаването и на третата – „Кралицата от двореца на въздушните течения“. Още с излизането си през 2005 г. трилогията има зашеметяващ световен успех, като първият том получава наградата „Стъклен ключ“ за най-добър скандинавски роман за 2005 г., а вторият е определен за криминален роман на 2006 г. от Шведската академия за криминална литература. От трите книги, преведени на повечето европейски езици, само в Швеция са продадени 3 500 000 екземпляра, а по света – над 26 000 000!\nИнформация за "Милениум, книга 2: Момичето, което си играеше с огъня"\nКнига - автор Стиг Ларшон


Отвориха за туристи пещерата "Бисерна" край Шумен - По света и у нас - БНТ Новини\nПещерата „Бисерна" край Шумен, която близо 40 години беше затворена, вече е достъпна за туристи. Природната забележителност ще може да се види два пъти годишно - през пролетта и през есента, за по около два месеца. Ограниченията са заради колониите от прилепи, които обитават пещерата.\nГаброво все още е под засилено полицейско присъствие\nБорисов е разпоредил на вътрешния министър да провери директора на МВР-Габрово\nПещерата се нарича „Бисерна", защото капките вода върху образуванията блестят като бисери. Художественото осветление придава различни отблясъци на красивите карстови форми. Пещерата е на 3 500 000 години, дълга е 2700 метра и е на две нива - в долното е реката, а в горната галерия са причудливите природни форми.\nИрина Павлова, ПП „Шуменско плато" : Тук се намираме в голямата зала, която ние от „Шуменско плато" нарекохме Тронната зала, защото наистина е най-красивата. Това е нашият пещерен замък и пещерен град, до него е тронът на пещерния цар и трапезата, на която всички пещерни обитатели биха могли да пируват.\nТуристическият преход е 800 метра. Природата е изваяла от карста и водата чудни сталактити, сталакмити и сталактони с форми на завеса, кораб, ботаническа градина.\nГеорги Георгиев, посетител: Като дете съм израснал около Шуменското плато, но за първи път влизам... и възможността да фантазирам върху природните образувания е най-ценното за мене.\nСоня Ангелова, посетител: Подземната река, тъй като не много пещери имат подземна река. Тя е емблематична и разбира се всички красиви образувания.\n„Бисерна" е открита през 1928 г. от френския географ Жан-Дени Барбие дю Бокаж. Тя се намира западно от Шумен на 404 метра надморска височина. Температурата в нея е 11 градуса, а влажността 100%.


Страхотен мач за „Берое“ и победа над „Черно море“ с 2:0 | beroe.bg\nСтрахотен мач за „Берое“ и победа над „Черно море“ с 2:0\n„Берое“ изигра страхотен двубой срещу „Черно море“ в мач от 30 кръг на ППЛ и се наложи с 2:0 в Стара Загора. „Берое“ поведе в резултата в 6-та минута с попадение на Педро Еуженио, а Иван Бандаловски удвои в 28-та. В 61-та мкинута „Берое“ остана с човек по-малко заради втори жълт картон на Александър Василев. Енчев от гостите също получи два жълти картона и бе отстранен в 87-та минута.\n„Берое“ влязоха в двубоя като шести в подреждането с актив от 44 точки, а гостите от Варна бяха позиция по-напред и с една точка повече.\nДве промени направи в стартовата единадесеторка Александър Томаш, залагайки на Иван Минчев и Милен Желев, вместо Никита Баранов и Ерол Алкан. Мартин Камбуров не успя да бъде в кондиция за срещата и отпадна от групата непосредствено преди двубоя.\n„Берое“ стартира ударно срещата и поведе още в 6-та минута. Минута преди това след бърза атака за „зелените“ Педро получи в пеналта, но бранител изчисти в корнер. Иван Минчев центрира от него, а топката срещна гредата над Дюлгеров. Мартин Минчев изчисти в нов ъглов удар.\nСлед неговото изпълнение Василев шутира от границата на пеналта, вратарят изби, а след това бе извършено нарушение срещу Минчев на дъгата на пеналта. Педро Еуженио прати топката в мрежата с неспасяем шут в горния ляв ъгъл – 1:0.\nВ 19-та минута гостите успяха да откраднат топката в половината на „Берое“ и тя достигна до Н’Донгала, който шутира от границата на пеналта, но след рикошет кълбото излезе в корнер. Нищо опасно след изпълнението.\nДве минути след това Минчев центрира от свободен удар, а топката поапдна в Педро, който опита да изведе Мешка, но вратарят улови.\nВ 24-та минута отново гредата спаси гостите. Желев центрира от десния фланг, Педро овладя и върна за Минчев, който стреля без подготовка от границата на пеналта, но топката срещна напречната греда.\nЧетири минути по-късно „Берое“ удвои преднината си. Иван Минчев центрира от корнер, а Иван Бандаловски засече топката с глава и я прати в мрежата за 2:0.\nВ 30-та минута Мешка центрира в малкото накзателно поле, където Дюлгеров изби, но в краката на Педро. Португалецът шутира веднага, но Енчев изби от голлинията.\nТри минути след това Н’Донгала бе изведен на стрелкова позиция и шутира опасно, но Перниш изби в корнер.\nВ следващата атака Енчев проби и центрира добре, но Жоржиньо не успя да засече добре топката на метър от голлинията и прати кълбото в аут.\nВ 41-та минута Бриджидо напредна и шутира от дистанция, но топката мина на сантиметри от гредата.\nВ добавеното време на първата част Мартин Минчев центрира опасно, но Перниш успя да отклони топката в корнер. Нищо опасно след изпълнението и така двата тима се оттеглиха на почивка с два гола преднина за „Берое“.\nМинута след подновяването на играта пробив на Желев завърши с добро центриране, но стражът успя да избие. Топката попадна в Минчев, който обаче бе блокиран от бранител.\nВ 49-та минута Педро центрира от свободен удар, а Дюлгеров изби. Топката поапдна в Бриджидо, който стреля от границата на пеналта, но топката мина над вратата.\nВ 54-та минута Педро изпълни страхотно пряк свободен удар, но Дюлгеров изби в корнер.\nВ 61-та мкинута „Берое“ остана с човек по-малко заради втори жълт картон на Александър Василев.\nСедем минути след това „Берое“ създаде страхотна ситуация. Минчев и Педро размениха подавания, а португалецът стреля от въздуха. Дюлгеров обаче успя да избие.\nВ 72-та минута Педро изведе Мешка, който напредна и стреля от границата на пеналта, но не намери целта.\nМинута след това Кики засече с глава, но Перниш улови.\nВ 76-та минута при бърза атака за гостите, Жоржиньо получи пас на фланга и центрира по земя в пеналта. Там Генев засече топката от близка дистанция, но Перниш прояви рефлекс и спаси.\nТри минути по-късно Жоржиньо получи топката на ъгъла на наказателното поле и стреля, но над вратата.\nВ 83-та минута Никола Маринов се отскубна от защитата и пробва да намери Педро, но Енчев успя да изчисти в корнер.\nТри минути след това Педро пробяга почти целия терен и успя да стреля от границата на пеналта, но не намери очертанията.\nВ 87-та минута Мирослав Енчев получи втори жълт картон и така двата тима довършиха с десет души.\nДве минути след това Н’Донгала получи топката в пеналта, но Перниш спаси удара на халфа със страхотен рефлекс.\nКики стреля в добавеното време, но Перниш улови.\nТова бе всичко и „Берое“ спечели важни три точки. По този начин играчите на Александър Томаш вече имат в актива си 47 т. и е с равен актив с „Ботев“, които са 4-ти.\n„Берое“ гостува на „Левски“ в столицата на 16-и април, петък, от 20:30 часа.\nголмайстори: 1:0 Педро Еуженио 6′, 2:0 Иван Бандаловски 28′\n„Берое“: 12. Душан Перниш, 3. Милен Желев, 4. Мешка, 6. Александър Цветков, 8. Карлос Охене, 11. Иван Бандаловски, 14. Яя Меледже (86′ – 70. Стоян Иванов), 19. Александър Василев, 28. Рубен Бриджидо (63′ – 20. Матеус Леони), 73. Иван Минчев (72′- 22. Никола Маринов), 77. Педро Еуженио; неизползвани резерви: 23. Георги Аргилашки, 18. Валентин Иванов, 25. Надим Ангелов, 26. Георги Маджаров; старши треньор: Александър Томаш\n„Черно море“: 25. Иван Дюлгеров, 2. Цветомир Панов (33′ – 70. Пламен Димов), 33. Мирослав Енчев, 4. Виктор Генев, 5. Стефан Станчев (к), 38. Аристоте Н’Донгала, 7. Патрик Андраде (71′ – 99. Дани Кики), 71. Васил Панайотов, 16. Петър Витанов, 90. Мартин Минчев, 11. Жоржиньо; неизползвани резерви: 36. Георги Китанов. 17. Мартин Костадинов, 21. Георги Илиев, 66. Жоаким Жереми, 72. Родриго Да Силва; старши треньор: Илиан Илиев\nжълти картони: Александър Цветков 43′, Александър Василев 57′ [„Берое“]; Мирослав Енчев 53′ [„Черно море“ (Варна)]\nчервен картон: Александър Василев 62′; Мирослав Енчев 87′\nглавен съдия: Петър Костадинов (Добрич)\nасистент-съдии: Георги Дойнов (Велико Търново), Красимир Атанасов (Варна)\nделегат на БФС: Румен Михайлов (София)


9 древни руини, за които все още не знаем почти нищо | Последен век\nВ някои случаи артефакти могат да оставят следи за това кои са били хората, създали древните монументи, които сега са в руини, но в други случаи има повече въпроси, отколкото отговори.\nИсториците, арехеолозите и геолозите имат много теории за руините в този списък, но те са просто това: теории. Повечето от тези древни руини съдържат повече въпроси отколкото отговори, а в някои случаи експертите дори не са сигурни, че са направени от човек.\n1. Мичиганският Стоунхендж\nПрез 2007 г. Марк Холи сканира дъното на езерото Мичиган в търсене на останки от потънали кораби. Вместо това намира нещо, което някои наричат Мичигански Стоунхендж. На 12 метра под повърхността има големи камъни, подредени в окръжност.\nМного малко е известно кой е построил тази структура и защо е била построена. Местоположението на обекта се пази в тайна, за да се удовлетвори желанието на индианската общност от Залива Травърс, която се стреми да съхрани обекта.\nКамъните може и да не изглеждат забележителни, но са почти перфектно подредени един с друг. Ако са били поставени от човеци, то кръглата каменна формация би трябвало да датира отпреди 6 000 до 10 000 години.\nПреди 6 000 години тази област от езерото Мичиган била суха и служела за дом на ловци-събирачи. Причината някои да предполагат, че каменната формация може би е по-стара от 6 000 години има общо с нещо, което било открито върху един от външните пръстени на каменния кръг.\nВодолази намират издълбан върху голям гранитен блок петроглиф, който изглежда като мастодон. Древният слон е изчезнал преди 10 000 години, тъй че за да го издълбае древният човек, би трябвало да са били живи по едно и също време.\nЗа съжаление, експертите по петроглифи обикновено не са водолази и следователно не могат да видят гравюрата лично. Но ако тя бъде потвърдена, само ще повдигне още въпроси, като как са били способни древните хора да гравират толкова дълбоко и прецизно в гранита?\nОбектът се откроява, понеже разбирането е, че човеците не са имали капацитета за такива структури, преди да се установят в села и излязат от ловно-събираческата фаза.\nВъпреки че има много малко отговори относно обекта, това не е първата формация или първият петроглиф, намерени под вода или намерени в района на езерото Мичиган, тъй че е възможно формацията да е истинска.\n2. Японските подводни руини\nДо брега на японския остров Йонагуни има мистериозни каменни формации, довели до разгорещен дебат сред арехеолозите и геолозите. Тези каменни структури приличат на големи стъпаловидни монолити.\nНякои от руините имат стени, високи 10 метра и колони, издигащи се до 3 метра от повърхността. Има квадратни форми и образувания, които изглеждат като фигури, като костенурката и гигантското лице са убедили някои, че формациите са дело на човек.\nАргументът, че структурите са дело на човек идва от наличието на прави ъгли като част от структурата и двата мегалита, които изглежда са били поставени там.\nМаасаки Кимура, който пръв открил обекта, казва че е намерил следи от рисунки на животни и хора в камъните, както и символ, който той вярва, че е писмен знак от писмеността Кайда.\nКимура твърди, че може да идентифицира замъци, пътища, паметници и дори стадион в каменните образувания. Ако това е вярно, то би било удивително, тъй като някои датират руините отпреди 10 000 години.\nДруги представят по-консервативни оценки от 2 000 до 3 000 години, което пак би било удивителна находка и би довело до въпроси относно кой би могъл да е построил руините. Кимура предполага, че руините може да са били част от митичния изгубен континент Му.\nОт другата страна на дебата са геолозите, които твърдят, че всички образувания са с естествен произход. Йонагуни е основан в земетръсен регион, а е известно, че земетресенията карат пясъчника да се чупи във форми, подобни на тези при руините.\nТе вярват, че пътищата са просто канали в скалата, а вертикалните образувания с просто камъни, които са били хоризонтални, но са паднали вертикално, когато скалите под тях ерозирали. Други казват, че е необичайно да се видят толкова много от тези видове образувания на толкова малка площ, но няма категорични доказателства, че образуванията в Йонагуни наистина са човешко дело.\n3. Гьобекли Тепе\nГьобекли Тепе е археологически обект, който има потенциала напълно да промени разбирането на историците и археолозите за човешката история.\nТой предизивква много от предположенията, направени за ловците-събирачи и какво е довело до преминаването към земеделие и скотовъдство. Гьобекли Тепе е древен обект в Турция и за разлика от други руини от този списък няма съмнение, че е човешко дело.\nОбектът е открит по време на проучване през 1963 г., провеждано от Истанбулския университет и Чикагския университет, но бил отписан като едва ли по-значим от средновековно гробище.\nПрез 1994 г. Клаус Шмид намира информацията от изследването на Гьобекли Тепе и решава да разгледа отблизо. Пристигайки на могилата, той разбира, че варовиковите камъни и плочи имат потенциал да са нещо повече от надгробни камъни, а по скоро Т-образни стълбове.\nНа следващата година започват разкопки и не след дълго екипът открива масивните стълбове, които са били заровени дълбоко под повърхността.\nОбектът бил създаден чрез поставянето на пръстен от масивни седемтонни каменни стълбове на земята. Този пръстен след това щял да се покрие с кал.\nДруг пръстен от каменни стълбове щял да бъде поставен върху калта и покрит. Това продължило до създаването на леко наклонена могила. Руините са датирани отпреди 11 000 години и били създадени по време, когато за региона се знае, че е имало само ловци-събирачи.\nЗа структура от този вид би бил нужен огромен брой хора, работещи продължително време. Костите, намерени на обекта, потвърждават, че който и да е построил обекта, е ловувал доста диви животни.\nТова противоречи на представата, че само след като ловците-събирачи се били уседнали, са могли да имат работната сила и умения да създават големи структури.\nДоста интересно е, че само няколко века след построяването на Гьобекли Тепе има доказателства за земеделие и отглеждане на зърно и животни. За някои това означава, че именно нуждата да създадат структурата, било това, което подтикнало ловците-събирачи да се заселят.\nНан Мадол е древен град, построен на върха на корален риф в Микронезия. Вярва се, че това е единственият древен град, построяван някога върху корален риф, но това е само началото на очарованието на този обект.\nДо ден днешен никой не може да обясни как хората, които живели тук, са могли да го построят, откъде са взели камъка, илли дори как са могли да вдигнат колоните, използвани за направата на стената.\nВярва се, че строежът на града започнал към 8-ми или 9-ти век, като мегалитната структура запознала през 1 200 г.сл.Хр. Градът бил церемониалното и политическо седалище на династията Содельор, която обединила 25 хилядния народ на Понпей.\nПонпейската легенда разказва, че Нан Мадол бил построен от близнаците магьосници Олисихпа и Олосохпа, които използвали летящ драгон, за да повдигат масивните камъни.\nЕдин единствен крайъгълен камък от Нандоуас – кралската гробница – е изчислено, че тежи 50 тона. Всички камъни, пренесени до обекта, са изчислени, че са 750 000 тона. Впечатляващо постижение за хора, които нямали скрипци, лостове и метал.\nПострояването на обекта отнело четири века, тъй като бил строен на етапи, но дори за 400 години 1 850 тона скала е трябвало да бъдат пренасяни и поставяни всяка година. Имайки предвид, че населението било само 25 000, това си е монументално начинание, което тепърва има да се обяснява.\nСамият град бил замислен да подслонява от 500 до 1 000 човека. Той бил резиденция за благородниците и управляващите вождове. Бил и място, където обикновените граждани, на които не можело да се има доверие, били принуждавани да живеят, за да може да бъдат винаги наблюдавани.\nНямало е достъп до питейна вода или храна за хората от Нан Мадол – всичко това е трябвало да бъде доставяно в града с лодка. Градът е изоставен през 17 век, но все още се използвал за религиозни церемонии до края на 19 век.\n5. Пума Пунку\nПума Пунку е древна руина, открита в Боливия, която датира от 6-ти век сл.Хр. Откроява се поради множество причини, както с историята си, така и с конструкцията си. Обектът се отличава със зидария, която е уникална за периода.\nБили направени прецизни разрези, не само за да се добавят детайли към руините, но и прецизно да се наместят каменните блокове един с друг.\nБлоковете били изсечени с точни ъгли, така че да могат да се наместят като пъзел и да няма нужда от използването на какъвто и да е хоросан. Дори векове по-късно камъните са прилепнали тъй плътно един към друг, че дори бръснач не може да се пъхне между тях.\nСложните гравюри върху камъните с прави линии и ъгли също се открояват. Няма никакви следи от длето, а пресъздаването на тези нарези със сечивата, за които се знае, че са били налични по онова време, тепърва има да се постигне.\nПренасянето на камъните до обекта си е било подвиг, тъй като някои от тях тежат по цели 100 тона и са били пренесени от кариера на 100 километра от обекта. Руините се извисяват над дърветата, тъй че дори е нямало дървета, които да бъдат използвани, за да се направят валяци за преместването на масивните блокове.\nСпори се дори върху датирането на руините. Някои определят руините на повече от 10 000 години, въпреки въглеродното датиране. Когато инките покорили региона през 15-ти век, те включили Пума Пунку и останалата част от града Тиуанако в империята си.\nПума Пунку станал огромна част от културата на инките, понеже се вярвало, че е мястото, където Виракоча създал предците на всички етноси и ги разпратил да населят света.\nВъпреки че не се знае със сигурност, има теория, че Пума Пунку е служел като духовен и религиозен център.\nВ зенита си Пума Пунку и Тиуанако издържали 400 000 човека и имали много обширна инфраструктура. До 1000 г.сл.Хр. културата рязко престанала да съществува поради причини, неизвестни и до днес.\nРуините на Джгантия са вторите по старост религиозни постройки в света, предхождани само от руините на Гьобекли Тепе.\nТези храмове датират отпреди над 5 500 години, което ги прави по-стари от пирамидите в Египет. Открити са на средиземноморския остров Гозо. Храмовете са станали част от Гозитанския фолклор, който казва, че храмовете са били построени от великани.\nНа обекта всъщност има два завършени храма и един храм, който е бил изоставен преди да бъде довършен. Южният храм е най-добре запазен и най-стар, датирайки до 3 600 г.пр.Хр.\nПланът на храма включва пет отгромни апсиди, по които още има следи от гипса, който някога ги покривал, провиснал между камъните. Храмовете са подредени във формата на детелинов лист. Състоят се от полукръгли апсиди, свързани с проход до средата. Днес се вярва, че апсидите са били покрити с покрив.\nПострояването на храма предхожда колелото и металните сечива, което прави подвига още по-впечатляващ. На обекта са намерени малки кръгли камъни, които някои археолози предполагат, че са били използвани като лагери за транспортирането на масивните камъни.\nМакар и обектът да е открит през 17 век, много малко е направено на него до 1827 г., когато е почистен от отломки.\nСлед почистването на отломките, обектът западнал и бил държан в частни ръце до 1933 г., когато бил отчужден за общественото благо, което най-накрая позволило да бъде напълно разкопан, съхранен и изследван.\nВсе още много малко се знае за него. Намирането на животински кости в аспидите предполага, че може да е бил използван за животински жертвоприношения.\nЕдин голям камък на входа с вдлъбнатина може да е бил използван като пункт за ритуално прочистване, преди някой да може да влезе в комплекса. Харамът гледа на югоизток и изгрева при равноденствие, което подкрепя вярването, че това е бил религиозен обект.\n7. Таулите в Менорка\nНа остров Менорка стои един монумент с таули, високи цели 3.7 метра. Таулите датират отпреди хиляди години, между 1000 г.пр.Хр. до 300 г.пр.Хр. Много малко се знае за тях или как са били създадени.\nИма множество теории за обекта, като тази, че камъните имали религиозно или астрономическо значение. Археологът Майкъл Хоскин постулира идеята, че камъните са били част от древен лечителски култ.\nОстров Менорка е много малък скалист остров и е с диаметър само 50 км при най-широката си точка. Има 35 отделни мегалита, намерени на островчето, което го прави много интересно място за археолозите.\nТова, което продължава да интригува археолозите, е че каменните структури много приличат на тези, намерени в Стоунхендж в Англия и Гьобекли Тепе в Турция.\nТаулите били построени от народа на талайотите, който живял на острова от 2000 г.пр.Хр. и процъвтявал на островчето, докато не пристигнали римляните през 125 г.пр.Хр.\nХората, които построили каменните мегалити, не оставили след себе си никаква документация или информация за това защо били построени, което оставя на археолозите много малко, върху което да работят. Дори името „таули” означава „маса” на каталунския език на острова и се отнася до това как камъкът е изглеждал преди разкопките.\nПървоначално от мегалитите се виждало само плоските върхове, които изглеждали като маси на местните.\nНякои предполагат, че таулите били репрезентация на древния бог, също както кръстът е за християните.\nЕдна бронзова статуя на бик, намерена на обекта, кара някои да се чудят, дали таулите не са били замислени да представляват лицето на бик и древните, които построили обекта, да са почитали божество-бик.\nДруга теория е, че храмът бил построен, ориентиран към съзвездието Кентавър, което подкрепя теорията, че е бил построен за лечителския култ.\n8. Пещерите в Лонгю\nПещерите в Лонгю са намерени до село Шиян Бейкун в провинция Жеджян в Китай. Вярва се, че датират чак от 212 г.пр.Хр. по време на династията Кин. Това, което прави пещерите особено забележителни, е че би било нужно монументално усилие да бъдат създадени, но няма никакви записи за построяването или съществуването им.\nПещерите са открити за пръв път през 1992 г. и това е първият път, когато някой изобщо чува за мистериозните пещери. От първоначалното откриване насам са намерени 24 пещери и една от тях сега е туристическа атракция.\nПещерите се намират на хълма „Феникс”. Те са издълбани в пясъчник и са масивни като за човешка направа. Средната подова площ на пещерите е 1 000 квадратни метра. Височината им също е съществена и достига до 30 метра, а цялата покрита площ е 30 000 квадратни метра.\nВъв всички пещери има стълбове, които са равномерно разположени, за да поддържат тавана. Стените, таванът и колоните са украсени с паралелни белези от длето. Има и гравюри, които изобразяват животни, като кон, риба и птица.\nИзчислено е, че само за да се изкопаят тунелите биха били необходими 1 0000 човека, работещи непрекъснато шест години. В допълнение към това е вниманието и прецизността на скулптурите и гравюрите в пещерите, което би добавило години към построяването им.\nПещерите са и забележително запазени. Няма следи от чакъл и отломки, а гравюрите са все още напълно ясни и прецизни. Въпреки отличното състояние на пещерите все още няма данни за това кой ги е построил.\nСамо някой като император би могъл да възложи такъв масивен проект, но пък няма никакво обяснение защо няма исторически записи за такъв проект. Също така няма обяснение защо са били построени и за какво са били използвани.\n9. Подземните италиански пирамиди в Орвието\nИталианският град Орвието отдавна е известен като място, където могат да се видят средновековни руини, но съвсем наскоро той попада във фокуса на археолозите по друга причина. През 2011 г. е открито, че има руини под града, които датират чак до етруските.\nЕтруските били изкусна култура, която съществувала в Италия през 900 г.пр.Хр. Обществото им в крайна сметка се влива в Римската империя, което прави още по-трудно за археолозите да разберат културата им днес.\nАрхеолозите са успели да изкопаят 15 метра, за да открият подземни пирамиди. Обектът умишлено е бил затрупан по неизвестни все още причини.\nПълнежът е благодат за намирането на артефакти от 5 век пр.Хр., когато пирамидите би трябвало да са напълнени.\nОт особен интерес за археолозите е множеството надписи на етруски език – над 150. Това също би могло да доведе до по-добро разбиране на етруските.\nВярва се, че има поне пет пирамиди под града, но само в две от тях са започнати разкопки.\nПроцесът е много бавен и изнурителен, тъй като артефактите трябва да се запазят, а и самият обект да бъде защитен, докато археолозите продължават да разкопават. Все още не се знае целта на пирамидите. Ясно е, че не е било кариера, понеже стените са твърде гладки и прецизни.\nИзследователите не знаят и защо са били построени пирамидите и с каква цел. Теориите дали са били религиозни постройки или гробници продължават, но няма никакви убедителни доказателства, сочещи към която и да е от тях.\nКлаудио Бизари, който работи на обекта, вярва че ще намерят отговори чак на дъното на кухините, но никой не знае колко надълбоко ще трябва да копаят, за да стигнат там.


Ботев победи Партизани и в реванша\nБотев победи Партизани и в реванша ›\nСтатията е публикувана на 06 Юли 2017, 21:51\n1 кръг, 06.07.2017; 20:00\nФК Партизани Тирана\nКиров преди реванша с Партизани: Няма да изневерим на стила си, искаме да затвърдим добрите впечатления\nВАЖНО за пропускателния режим и реда на Ботев - Партизани\nПресконференция на Николай Киров преди реванша с Партизани\nБилетите за реванша с Партизани в продажба от понеделник\nПФК Ботев благодари за подкрепата в Тирана\nНиколай Киров след победата над Партизани: Създадохме доста положения, трябва да покажем добра игра и на реванша\nСтрахотен мач за Ботев в Албания, "канарчетата" подчиниха Партизани с 3:1\nСъставът на Ботев в Тирана\n"Жълто-черните" опитаха терена на "Селман Стермаси"\nНиколай Киров: Търсим резултат, който да ни направи фаворит в реванша\nБотев тръгна за Албания с група от 18 футболисти\nБотев срещу вицешампиона на Албания в първия кръг на Лига Европа\nОтборът на Ботев победи с 1:0 Партизани в ревашна между двата отбора и с общ резултат от 4:1 продължава във втория предварителен кръг на Лига Европа. Там съперник на пловдивчани ще бъде израелският Бейтар Йерусалим, който отстрани унгарския Вашаш.\nУспехът на "жълто-черните" донесе Фелипе Бризола с красив гол в средата на първото полувреме. Преди това Тодор Неделев удари греда от фаул, а през втората част носителите на Купата на България пропуснаха да запишат по-изразителна победа.\nНиколай Киров направи една промяна в стартовия състав от първия мач в Тирана, като на мястото на Крум Стоянов двубоя започна Тони Тасев.\nСрещата на ст. "Лазур" в Бургас започна в спокойно темпо. Ботев владееше топката по-често и в 10-ата минута Омар Косоко спечели пряк свободен удар пред наказателното поле. Тодор Неделев застана зад топката, а шутът му над стената разтресе напречния стълб над вратаря Албан Ходжа.\nВ хода на първата част "канарчетата" вдигнаха оборотите и в 22-ата минута Фелипе Бризола откри резултата, след като завърши с глава отлична атака. Неделев намери с диагонален пас на десния фланг Цветомир Панов близо до корнера, той върна леко назад към Лъчо Балтанов, а капитанът сложи с перфектно центриране топката на главата на бразилецът, който я засече в мрежата за 1:0.\nВ началото на втората част Тодор Неделев изведе Панов сам срещу вратаря, но десният бранител на "жълто-черните" се засуети и пропусна.\nПоследва дълго затишие на терена по време, на което Ботев владееше спокойно и инициативата, вкарвайки мача в режим на доиграване.\nВ последните десетина минути пред двете врати се превъртяха няколко интересни ситуации. Първо Иван Чворович с блестяща изява спаси чисто положение на Партизани, а след това Балтанов и появилия се на смяна Алваро Юлиано пропуснаха да вкарат втори гол за Ботев.


Уважаеми народни представители – господин Гороломов и господин Златев! Уважаема госпожо Друмева! Уважаеми господин Дамянов!\nГоспожи и господа – кметове!\nСкъпи колеги - общински съветници!\nСкъпи съграждани и журналисти!\nУважаеми радиослушатели и телевизионни зрители!\nВремето на голямата истина настъпи.\nА тази истина е: България на Европа и Европа на България!\nЕдинствен по рода си, Европейският съюз представлява уникална в световната история политическа и икономическа система. Страните-членки запазват националната си идентичност, но споделят своите ценности, за да получат сила и световно влияние, каквито нито една от тях поотделно не би могла да има. Това най-точно е изразено в мотото, което представя Европа като континент “Единство в многообразието!”\nСподелената европейска идентичност е заложена преди всичко в принципите на ЕС за солидарност, за търсене на диалог и партньорство. За търсене на диалог между институциите , а не конфронтация на интереси.\n1-ви януари на 2007 г. е исторически ден за европейска България.\nЗа община Казанлък този ден е днешният. Датата 25 януари 2007 г. ще остане паметна в най-новата ни история. Защото днес ние правим първата реална стъпка по пътя на нашето европейско развитие, в което решаваща роля има местното законодателство, в синхрон с европейското.\nЧетвъртата година от мандата на местната власт /2003 – 2007 г./ е първата година от пълноправното ни членство в Европейския съюз.\nА сегашният състав на местния Общински съвет е първият за община Казанлък местен европейски законодателен орган. Именно той през втората половина от мандата си пое високата отговорност и даде начало на нов стил на работа в местното самоуправление, който трябва да намери своите последователи във всички сфери на живота в нашата община.\nВсеизвестно е, че най-добрите европейски практики са родени и се развиват успешно благодарение преди всичко на местното законодателство - то дава посоката и трасира верния път. И в този смисъл всеки успех или неуспех ще се дължи преди всичко на него.\nИменно заради това Общинският съвет пръв започна промяната.\nЗа общинските съветници “европейско мислене” отдавна не е фраза,\nа съдържание. Спокойно и категорично мога да кажа, че сегашният Общински съвет е вече европейски – с придобити много нови знания, които общинските съветници ще продължат да разширяват и задълбочават.\nНегов дълг сега е да даде насоки за промяна в работата и на общинската администрация, която да заработи в синхрон с българското европейско законодателство. Време е нашата администрация да осъзнае, че работи в принципно нова ситуация и че не трябва да се оказва спирачка за европейското бъдеще на Казанлък. За целта е крайно наложително кметът да предприеме спешни действия и да отдели средства за обучение и допълнителна квалификация на всички експерти в общинската администрация.\nЗа европейския старт на община Казанлък е важно следното : колкото сме по-наясно с приоритетите си, толкова по-лесно ще правим своя избор и толкова по-ефективно ще работим!\nПредварително осъзнавайки и разбирайки това, местният законодателен орган посрещна членството на страната ни в Евросъюза с ясно очертани приоритети, които в община Казанлък са реално постижими – и за законодателната, и за изпълнителната власт:\nНа първо място – ние сме длъжни да обърнем особено внимание на социалната дейност в полза на гражданите. Този приоритет е предопределен от социалната политика на ЕС , която е основната негова политика. При това - нашата социална чувствителност трябва да е обвързана със собствената ни критичност и взискателност, особено към онази част от нашите съграждани, които са в неравностойно положение и изпитват остра нужда от бърза промяна в това отношение.\nНа второ място – като законодателен орган ние трябва да предприемем онези стъпки и да приемем онези решения, в резултат на които нашата община да се освободи от тежестта на непосилни и неефективни за нея функции и да ги предостави на частния сектор, който в много отношения изпреварва обществения. Като пример ще посоча общинските фирми. Ние трябва да направим така, че община Казанлък да извършва само публични и в полза на гражданите и фирмите дейности.\nНа трето място - 2007 година трябва да бъде периодът на въвеждането на антикорупционни практики на територията на нашата община. Това означава, че е необходимо да създадем облекчения в разрешителните режими при обслужването на гражданите и бизнеса.\nНа четвърто - онова, което досега сме инвестирали с този състав на Общинския съвет и което предстои да инвестираме е само в плюс за общината. Натрупаният положителен опит трябва да бъде използван и по-нататък. От обществена полза ще бъде, ако в подготвката на своите листи за предстоящите местни избори партиите подходят така, че по-голямата част от сегашните общински съветници да могат да работят и в следващия мандат. Така ще осигурим необходимата приемственост между сегашния състав на ОбС и следващия.\nИ на пето място - Ако направим така, че новото попълнение в местната власт да е от колкото е възможно повече млади хора, това ще означава, че сме подходили модерно, справедливо и по европейски.\nЗащото без младите Казанлък няма да бъде европейски град!\nСъвсем естествено е точно днес да откроя най-важното, което предстои на Общинския съвет през следващите няколко месеца.\n1. Да продължим промените в нашата работа, като не спираме да усвояваме нови знания и не спираме да ги разширяваме и задълбочаваме.\n2. Да установим по-тесни контакти с добре работещи български и европейски общини и пренесем техния положителен опит при нас.\n3. Да изберем обществен посредник.\n4. Да приемем първия европейски бюджет на община Казанлък, което означава да приемем един социален бюджет, в който собствените приходи и приходите от държавния бюджет да бъдат изцяло насочени към социалните дейности, към културата, спорта, образованието, здравеопазването. А всички средства, необходими за инфраструктурни промени, да бъдат осигурени от европейските фондове чрез печеливши проекти.\nНа бюджета за 2007 г. трябва да погледнем по нов начин – обновявайки града, общинската администрация да не разчита основно на продажби на общинско имущество, а да използва целия си потенциал, ако е необходимо – да потърси и експертна помощ, за да подготвя добри проекти, чрез които да спечели пари.\nТрябва да признаем, че общината изостава в проектната си готовност за кандидатстване по европейските фондове. Спешно необходимо е в бюджет-2007 да трансформираме наличните финансови средства, предвидени за инфраструктурни проекти в общината, в средства за разработване на проекти по приетия вече план за развитие на община Казанлък до 2013 г.\nДнес не може да има друга по-мъдра, по-далновидна и по-ефективна управленска политика от тази. Част от общинските съветници преди няколко месеца с очите си видяха резултатите от такова управленско поведение в побратимените ни градове Надканижа и Сент-Ерблен. Подобни успешни подходи има вече и в някои български общини.\nНе трябва да забравяме, че Европейският съюз дава, но не подарява!\n5. През тази година работата на Общински съвет-Казанлък ще бъде насочена и към лобиране в Европейската комисия за печелене на проекти в сферата на туризма. Затова ще бъде особено важно да осъществим преки контакти със структурите на Европейския съюз в Брюксел. Това е напълно по нашите възможности и ние трябва да го направим със съответното самочувствие на хора, живеещи в уникален регион на България и Европа. Лобирането ще е от висотата на най-висшия орган на местното самоуправление – Общинският съвет.\n6. Ще го кажа накрая, защото ми се иска да направя един много специален акцент – отново за младите хора. Преди два дни излезе поредната тревожна статистика: в края на 2006 г. от общия брой регистрирани безработни граждани в община Казанлък близо 26 % са младежи до 29 години. Това е един висок процент и проблемът с трудовата реализация на младите продължава да бъде един от най-острите на пазара на труда. Ние като общински съветници не можем да си позволим да загърбим този проблем.\nТук е мястото да ви благодаря, уважаеми колеги, затова, че безрезервно подкрепяте идеята “Зелена карта-Казанлък”. Наша обща, наложителна и изключително важна задача до края на мандата трябва да бъде приемането на дългосрочен нормативен документ – Общинска програма “Живот и реализация на младите хора в община Казанлък”.\nГоспожи и господа – общински съветници!\nУважаеми гости, скъпи съграждани!\nС една ясна визия за община Казанлък и с ясни приоритети, със силна местна законодателна инициатива и смели решения, със силна местна изпълнителна власт, която да направи тези решения видими и осезаеми, с по-голяма ангажираност на гражданите, с привличането на новаторски мислещи и енергични хора – спецалисти и експерти, ние сме в състояние да направим от 2007 година една достойна първа европейска година.\nТова е жалонирането, което исторически сме призвани да осъществим, за да могат следващите органи на местното самоуправление – законодателният и изпълнителният, да работят, реализирайки нашите идеи и намерения и обогатявайки ги със свои.\nС единствената мисъл – за доброто и европейското бъдеще на община Казанлък!


БСП е за спешно изработване на Национална културна стратегия — Novinata.bg\nМинимум 1% от БВП за култура, призовават от левицата\n„Устойчивото културно развитие може да бъде гарантирано с този митичен 1% от БВП за култура. 1% е минимумът, който трябва да постигнем към момента. Да си го поставим като цел, защото иначе всички останали идеи, които набелязваме ще останат без покритие и съдържание“. За това призова Александър Симов, избран за народен представител от „БСП за България“, на преговорите за коалиционно споразумение на тема „Култура“ с „Продължаваме промяната“, „Има такъв народ“ и „Демократична България“. В преговорния екип на БСП участват още Боян Ангелов, Иван Гранитски и Александър Горчев.\n← Министър Денков: Обсъжда се следващата учебна година да започне по-рано\nПосланикът на Руската федерация в България посети Етрополе по случай 144 години от Освобождението града от Османско владичество →\nИван Ченчев: Ние никога не сме се бъркали в работата на президента, това е обида към него\nВладимир Маринов: Крайно време е да започнем да говорим за политики


Как Tesla става водороден хибрид; Да отгледаш човешки органи от свински\n10 ноември 2017 10:31 5935 прочитания\nКак Tesla става водороден хибрид\nХибридните автомобили, които се задвижват едновременно с бензин и електричество, вече не са екзотика дори за българските пътища. Холандската газова компания Holthausen Group обаче е на път да доразвие тази концепция на следващо ниво, превръщайки хибридите в превозни средства с наистина нулева въглеродна емисия. Инженерите на фирмата успешно са "хакнали" може би най-известния електромобил – Tesla Model S, така че да може да се задвижва и с водород. В резултат на това максималния пробег на превозното средство е бил вдигнат от 506 км на над 1000 км.\nНачинанието, наречено от създателите си Project Hesla, е самостоятелна инициатива на Holthausen Group и няма нищо общо с Tesla на Илън Мъск. Поради това се наложило холандците да закупят електромобила втора ръка и да разберат как функционира на принципа на ривърс инженеринга. Последното не било никак лесно, тъй като по техните думи Tesla Model S представлявал "голям лабиринт". В крайна сметка обаче Holthausen Group се справили и направили така, че колата да се захранва от два енергоизточника – фабрично инсталираната батерия и горивна клетка, която генерира допълнителен ток, комбинирайки водорода от добавения резервоар с атмосферния кислород.\nЗа момента обаче въглеродният хибрид вероятно ще си остане демонстрационен прототип, най-малкото заради космическата си цена. Само конверсията е струвала на Holthausen Group $58 хил., които трябва да се прибавят към продажната цена на Model S от $80 хил.\nДа отгледаш човешки органи от свински\nТрансплантацията на органи е високорисково и скъпо начинание. Милиони хора по света чакат с месеци, понякога години, появата на подходящ донор, а често и не го дочакват. Дори и трансплантацията да бъде извършена навреме, винаги съществува риск органът да бъде отхвърлен от имунната ни система.\nАмериканската биотехнологична фирма Miromatrix обаче е разработила нов метод, с който се опитва да реши последния проблем. Намерението й е да комбинира двата досега изследвани експериментални метода в тази посока – отглеждане на органи от стволови клетки и генетично модифициране на органи от прасе, така че да могат да бъдат приемани от човешкото тяло.\nНовият метод се нарича decel/recel. Чрез него биоинженерите обработват органи от прасе, отстранявайки от тях всички клетки. В резултат на този процес, продължаващ от 24 до 48 часа, остава само протеиновата решетка. Тя обаче запазва оригиналната форма и структура на органа. След това учените добавят човешки стволови клетки, които самостоятелно намират своето естествено място в структурата, генерирайки нов орган за трансплантация.\nСпециалистите на Miromatrix са експериментирали метода с три вида клетки: от черен дроб, от кръвоносни съдове и от жлъчен канал. Използвайки метода decel/recel, до момента те успешно са пресъздали свински черен дроб, който е имплантиран на друго прасе и в момента се изследва за евентуална имунна реакция. Също така, използвайки човешки клетки, учените "отгледали" кръвоносни съдове и успешно ги присадили на прасе. Въпросните артерии и вени функционирали нормално, преди да бъдат отхвърлени от имунната система на животното приемник.\nстволови клетки органи черен дроб съдове трансплантация прасе хибрид хибриден автомобил водороден двигател Tesla Model S\nTesla пусна в действие в Австралия най-голямата литиево-йонна батерия в света


София в една напитка - Акценти от програмата\nПавел Памуккчиев, Травел коктейл\nПавел Памукчиев – най-добрият барман за България за 2018, в състезанието "Уърлд клас" нарежда страната ни сред първите 20. Миксологията - различният прочит на алкохола.\n"Интересът ми към иновативната миксология се зароди преди 5 години с фууд-перинг. Освен барманския опит, трябва да си и една част готвач.":\n"Travel Coctails" - реших да комбинирам двете неща, които обичам най-много: да пътувам и да правя коктейли. В 2017 караваната пое на път. Обслужваме всякакви частни и корпоративни събития. Нестандартно място бе една сватба в горичка, където без ток и вода, оцениха коктейлите ни.\nКогато започвах работата си като барман през лятото, всички ми казваха, че това не е професия за цял живот, но 10-12 години по-късно това е професия, с която се издържам. Това е най-ценния ми урок. Цялата стрийт-фууд култура се развива неимоверно, нищо, че коктейлните каравани са по-скоро рядкост.\nРаботя изцяло със сезонни продукти. Лятото е любимия ми сезон. Много хора предпочитат едноименния на проекта коктейл с бърбън, праскови, мащерка и цитруси. Залагам на вниманието към детайла, отношението. Създаваме емоция, сервирайки нашите напитки, София си е нашият оазис. София в една напитка би бил един пикантен джин-тоник.\nВ началото на август сме на пристанището в Бургас - първо на ретро-фестивал, после на стрийт-фууд фестивал и отново там, на Солар фест. Хората започват да се интересуват от коктейлите и на такива фестивали се радват да открият различните напитки."\nРадио София Акценти от програмата Легендите на София Travel Coctails коктейли миксология Павел Памукчиев


Спад в цените на европейските и азиатските акции днес\n12 авг 2009 | 12:05 136\nЦените на акциите в Европа падат за трети пореден ден, като понижението се оглавява от компаниите за производство на храни и банките, след като Nestle SA отчете първия спад в печалбата си от шест години насам, а ING Groep NV обяви по-ниска от очакваната печалба. Цените на азиатските акции и щатските индексни фючърси отчитат понижение, информира Bloomberg.\nЕвропейският индекс Dow Jones Stoxx 600 отчиташе спад от 0.6% към 10:15 часа българско време, намалявайки повишението си от 9 март насам до 42%.\nMSCI Asia Pacific загуби 1.2% от стойността си, след като най-големият производител на пикапи в Китай Great Wall Motor Co. отчете 36-процентен спад в печалбата за първото тримесечие.\nФючърсите върху индекса S&P 500, които изтичат през септември, паднаха с 0.6% преди решението за лихвите на Федералния резерв, което се очаква днес. От централната банка също така може да излязат с изявление че икономическият растеж ще е по-бърз, отколкото са очаквали и да поемат ангажимент да запазят нивото на основния лихвен процент близо до най-ниското му ниво.\nАкциите на Nestle се обезцениха с 4.3% до 42.98 швейцарски франка, което беше най-големият спад в цената от октомври. Компанията обяви, че печалбата й е намаляла, след като е понижила дела си в компанията Alcon Inc. и продажбите й на минерална вода Perrier са паднали. Печалбата на Nestle за първото полугодие е намаляла с 2.8%, до 5.07 млрд. швейцарски франка (4.7 млрд. долара).\nАкциите на ING поевтиняха със 7.4%, до 8.44 евро. Компанията отчете 71 млн. евро нетна печалба, докато предварителните очаквания на анализаторите бяха за 362 млн. евро печалба, според проучване на Bloomberg.\nАкциите на E.ON AG поскъпнаха с 2.6%, до 26.49 евро. Печалбата на компанията за първото полугодие нараства с 4%.


Луиза Григорова се омъжи по кубинки - Missbloom.bg Луиза Григорова се омъжи по кубинки - Missbloom.bg\nЗвезди : Горещи новини06 ЮНИ 2017\nЛуиза Григорова се омъжи по кубинки\nАктрисата събра най-близките си на малка церемония на брега на морето\nЛуиза Григорова вече е госпожа Макариева!\nМладата актриса се врече във вярност на своя любим, режисьора Мартин Макариев, на стилна церемония край морето, състояла се в курорта Лозенец. Както се бе зарекла, Луиза бе с черни кубинки. За сметка на това останалата част от визията й бе според традициите – бяла рокля от дантела и тюл, дело на дизайнера Сара Хирш.\nМладото семейство бе събрало само най-близките си хора, а кумовете им бяха две жени – Весела Бабинова и Дария Симеонова. “Наистина беше фантастично, а и времето беше с нас – просто прекрасно”, заяви щастливата майка на Луиза, Ивет. “Роклята беше убийствена. Точно в нейния уникален стил – дантелена рокля с дълъг воал и черни кубинки”, издаде още майката пред в. “24 часа”.\nТова е първи брак за Луиза, но не и за Макариев. Той бе женен за актрисата Кремена Макариева, от която има син. Луиза и Мартин са заедно от две години, а актрисата е категорична, че той е “любовта на живота й”.\nВижте снимки от страхотната морска сватба тук:\nПъстрият свят на българската дизайнерка Иванка Христова\nХали Бери разкри дали е бременна


First Page Вектор ООД, производство на лепила за строителството град Троян\nВектор ООД, производство на лепила за строителството град Троян\nНачало Търговия Вектор ООД\nИме Вектор ООД\nПълен адрес България, град Троян, Промишлена зона Троянско поле база Вектор\nПощенски код 5667\nТелефон 0670/60599 0670/60699 0887/525676\nДобре дошли във Вектор ООД\nВектор ООД, производство на лепила за строителството град Троян, строителни Материали град Троян, производство и търговия на строителни лепила град Троян.\nВектор ООД е символ на традиция и качество в производството на лепила за строителството, бои, хидроизолации, латекси, замазки, мазилки и грундове. Създадена през 1989 година и стабилно стъпила на българския пазар, фирмата предлага голяма гама от артикули за своите клиенти. Основните офиси се намират в градовете София, Пловдив и Варна, а производствената база е в китния Троян.\nЛепило за фаянс и теракота „Каменит“: Висококачествено сухо лепило на база цимент и полимерни добавки. Работата с него е лесна и спорна, бързо приготвяне и 30 до 40 минути отворено време за работа.\nЛепило за строителството „С 200“: Лепилото е на база поливинилацетатна дисперсия и пълнители. Предназначено е главно за строителството за залепване на подови покрития и добавка към шпакловки и др. материали.\nЛепила за стиропор „С 450“, „Каменит ЛС“ и „Каменит ЛСФ”: Лепилата са предназначени за залепване на топлоизолационни системи за строителството, както и за рабицова мрежа към стиропора. Лепилата са с повишена якостна характеристика и пластичност. Имат много добра адхезия към стиропора и основата, пластични са и не се напукват.\nЛепило за газобетон „Каменит ГБ“: На база цимент, много фин пясък и полимерни добавки които го правят много здраво и удобно за зидане и шпакловане на газобетонни блокчета и изделия от порест бетон. Изключително добро качество на изключително ниска цена.\nЛепило за тапети „КМЦ“ е разработенo специално за удобна и качествена работа при залепване на различните видове тапети. Характерното за него е, че се разтваря изключително бързо и изцяло във вода и залепването е много здраво.\nЛепило за ПВЦ тръби и връзки „ПВЦ“: за залепване на изделия от твърдо ПВЦ.\nВодоразредими бои за вътрешно боядисване „Латекс В“, „Коларит 1“: Висококачествени вододисперсионни бои за вътрешно боядисване с повишена белота разработени с акрилатни дисперсии на „Клариант” – Германия и креда на „Омиа” – Австрия.\nВодоразредима боя за външно боядисване „Фасаден импрегнатор В“, „Коларит 2“: Базирани на устойчиви на ултравиолетови лъчения и преки атмосферни влияния водоразредими суровини и материали на водещи европейски фирми фасадните бои на фирмата са предпочитани от много строителни фирми у нас.\nПолимерна мазилка за стиропорни изолации и външни фасади водоустойчива „Пластовект ПБ“ и „Пластовект ПР“: Едно съвременно решение за вашата фасада. Устойчиви на слънчевото греене, прякото влияние на дъжд и сняг, мазилките са и изключително устойчиви на триене и механично износване. Чрез различните начини за нанасяне се постига уникалност и красота на фасадата на вашия дом.\nХидроизолации за покриви, основи, външни стени и мазилки „Хидролат Х3“, „Хидросил“ и др.: Разработени на основа на висококачествени специални полимери и добавки гарантират сигурна и дълготрайна защита от влага, сняг, дъжд, капилярна влага и преки атмосферни влияния. Най доброто решение за овлажняване, теч и водни обеми.\nЛепила за дърво (водоустойчиви) бързосвързващи ”С 300”, „С 320”, за паркет „С 250” и за фолиране на дървени плоскости с ПВЦ фолио ”С 400”.\nКлючови думи: Вектор ООД, производство на лепила за строителството град Троян, строителни Материали град Троян, производство и търговия на строителни лепила град Троян, бои за вътрешно и външно боядисване град Троян, хидроизолации фирма Вектор, замазки,мазилки и грундове град Троян, полихлоропренови лепила град Троян, продажба на лепила за тапети град Троян, качествени лепила за тапети град Троян, сухи лепила серия каменит град Троян, лепила за стиропор град Троян, продажба на лепило за газобетон град Троян, Лепило за ПВЦ тръби и връзки ПВЦ град Троян, хидроизолации за покриви град Троян, лепила за етикети върху стъкло град Троян, продажба на лепила за дърво град Троян, полимерна боя за вътрешно боядисване град Троян\nБългария, град Троян, Промишлена зона Троянско поле база Вектор\nТелефон: 0670/60599 0670/60699 0887/525676


Турнирният директор на Ролан Гарос: Федерер не беше готов да играе 5 сета – TennisKafe\nТурнирният директор на Ролан Гарос: Федерер не беше готов да играе 5 сета\n13:37 - май 24, 2016, от TennisKafe\nРоджър Федерер е бил в състояние да се състезава, но не и във формат три от пет сета, разкри турнирният директор на Ролан Гарос – Ги Форже. Маестрото пропусна надпреварата в Париж заради травма в гърба след 65 поредни участия в Големия шлем.\nФорже коментира пред медиите, че агентът на Федерер – Тони Годсик, му е споделил, че Роджър е готов за игра, но не и за петсетова двубой на високо ниво срещу топ тенисистите. На швейцареца липсват 7-10 дни тренировка.\nТурнирният директор на Ролан Гарос сподели още, че Любичич е поискал Федерер да стартира турнира във вторник, което също е показало, че подготовката му не е завършена. „Фактът, че той се оттегли точно преди началото сочи, че Роджър е преценил, че не е достатъчно възстановен, за да се справи с предизвикателствата на Ролан Гарос“, завърши Форже.


Про Машинъри АД, Град Сливен\nдетайли за металообработващи машини сливен\nдетайли за металообработващи машини сливен, лазерно рязане огъване заваряне и боядисване, лазерно рязане сливен, листова обработка чрез лазерно рязане, листова обработка чрез лазерно рязане сливен, модернизация на машини сливен, отливане на стоманени и чугунени отливки, отливане на стоманени отливки сливен, отливане на чугунени отливки сливен, плазмено рязане на листови метали сливен, про машинъри, про машинъри ад, про машинъри ад сливен, производител на резервни части сливен, производство на детайли по документация на клиента, производство на резервни части сливен, производство на части по документация на клиента, разкрояване на листови метали сливен, резервни части по документация на клиента, ремонт на специални машини сливен, ремонт на универсални машини сливен, рециклиране на специални машини сливен, рециклиране на универсални машини сливен, стоманени и чугунени отливки сливен, части за металообработващи машини сливен, части и детайли по документация на клиента\nПро Машинъри АД е динамично развиваща се, пазарно ориентирана компания. Доказано име, едно от водещите на пазара с традиции в машиностроенето.\nСъздадена през 1967 год. като специализирано звено за производство на резервни части за текстилната промишленост в България. Наложила и утвърдила се като един от най-големите производители на резервни части и детайли за текстилната, мелничната, хлебарската, фуражната, маслодобивната, химическата, стъкларската и други промишлености.\nСпециализирана в производство, усъвършенстване и модернизиране на съществуващи машини и съоръжения, разработване на нови разновидности и рециклиране на машини за мелничарската, хлебна и сладкарска индустрия.\nРазполага с модерна база с леярна, отделение за боядисване и съвременен машинен парк включващ зъбонарези, ерозиини машини, плазма и други.\nВисокото качество на изработка, качествените материали, конкурентните цени правят продукцията на фирмата търсена и предпочитана.\nЕкипът от квалифицирани специалисти, работещи във фирмата отделят внимание на всички иновационни технологии, предлагат подходящи технологични решения и експресно обслужване. Използвайки знанията и уменията си, предостаят решения, съобразно нуждите на клиента.\nПро Машинъри АД произвежда резервни части и детайли по документация на клиента, модернизация, ремонт и рециклиране на универсални и специални машини. Предлага гъвкави решения, с гарнация за бърза, професионална реакция, съобразена с желанията на клиентите.\nБлагодарение на своята далновидност и гъвкава политика, на експедитивната си и прецизна работа, Про Машинъри АД успя да се наложи като лидер на пазара в своята област.\nГрад Сливен, Община Сливен, с.Пърчевци\nТелефон: 044673747, 044667306\nИнтернет сайт: www.mashprom.eu\nОще Строителни фирми в Община Сливен\nВОДОСНАБДЯВАНЕ И КАНАЛИЗАЦИЯ-СЛИВЕН ООД, Сливен\nТАГАКОМ - ХЪРЛЕВИ И СИЕ, Сливен\nПро Машинъри АД, Сливен\nПро Машинъри АД е динамично развиваща се, пазарно ориентирана компания. Доказано име, едно от водещите на пазара с традиции в машиностроенето. Създадена през 1967 год. като специализирано зве


Технологии :: 4 любопитни факта за устройствата с изкуствен интелект\nНачало Технологии 4 любопитни факта за устройствата с изкуствен интелект\nЕдин от водещите смартфон производители, залагащи на технологии с AI, е Huawei\nТемата изкуствения интелект (AI) е една от основните в технологичната индустрия. Производителите на смартфони вече са я прегърнали, а постепенно тя привлича и вниманието на все повече потребитли.\nПовечето от нас вероятно ще се запитат дали се нуждаем от AI в смартфоните, след като вече сме свикнали да ползваме устройствата си без тази иновация. Отговорът е прост: благодарение на изкуствения интелект, животът ни ще става по-лесен, а нашият смартфон ще има по-висока производителност и ще носи още по-голямо удоволствие.\nТехнологичният производител Huawei разкрива някои услуги, които благодарение на алгоритмите за AI, ще улеснят използването на смартфоните. Ето четири от тях:\nКитайският производител Huawei е един от лидерите в областта технологичните решения, базирани на изкуствения интелект. Пуснатият в края на миналата година Mate 10 Pro например предлага няколко възможности в тази насока. Мобилният процесор Kirin 970 има архитектура на невронна мрежа, нареченa NPU (Neural Network Processing Unit – NPU), която отговаря за изчисленията, свързани с AI (елемент на машинното обучение), овясняват от компанията.\nИзкуственият интелект и машинното обучение са ключови думи за хората, свързани с технологиите. Въпреки, че внедряването на такива решения изисква сериозни финансови ресурси и невероятни познания от всички области на науката, желаният ефект от тази нова технология е много ясен, а именно да улеснява живота ни. Предполага се, че нашият смартфон ще се превърне в асистент, който ще се грижи за себе си, за да може ние да имаме повече време за нас самите. Не трябва да се страхуваме от изкуствения интелект - в бъдеще ще бъде трудно да си представим живота без него.\nГрад в САЩ забрани добива на криптовалути заради скок в сметките за ток


Създателят на PureView напуска Nokia\nРокадите в по-високите постове на големите технологични корпорации вече би трябвало да се ежедневие за вас. След като Скот Форстал и Стивън Синофски бяха уволнени (официално напуснали) съответно Apple и Microsoft, не би трябвало да се учудваме от напускането на Деймиън Дайнинг от Nokia. Все пак, нямаше как да не споделим, че бащата на най-добрите съвременни камери на финландците, вече ще работи в Jaguar Land Rover.\nПреди да започне работа в Nokia, Деймиън е част от Nikon, където получава невероятен опит в областта на фото сензорите и оптиката. В Еспоо той отговаря за N8, невероятната 41MP камера на 808 и оптичната стабилизация на Lumia 920.\nВсе пак, не бива да смятаме, че напускането му е лош знак за Nokia. Акциите на компанията скачат бързо в последния месец и според повечето анализатори компанията е на път да се измъкне от вътрешната криза, породена от преминаването от Symbian към Windows Phone.\nNokia ще направи Lumia и PureView водоустойчиви\nМожем да очакваме Lumia смартфон с технологията PureView скоро\nNokia Lumia 920 - Windows Phone 8, PureView, добавена реалност и безжично зареждане


Акция "Всичко коз": 10 арестувани за данъчни измами - Пари | Vesti.bg\nАкция "Всичко коз": 10 арестувани за данъчни измами\nСред арестуваните са двама служители на НАП - в Русе и Пловдив, които агенцията отстрани от длъжност днес\n21 юли 2010, 12:01\n10 члена на организирана престъпна група, сред които и нейният ръководител бизнесменът Венко Кръстев ( на 47 г. от Варна), са задържани при акция срещу изградени престъпни схеми за финансови и данъчни измами, съобщава сайтът на МВР.\nСред арестуваните са двама служители на НАП - в Русе и Пловдив, уточниха от пресцентъра на агенцията. Инспекторите са отстранени от длъжност още днес, до два дни ще бъдат дисциплинарно уволнени. От НАП припомнят, че за последната година са отстранили 47 служители по подозрения в корупция.\nСред задържаните днес е данъчен в Пловдив, който давал съвети как да се избегне плащането на ДДС.\nДруг от арестуваните имал яхти и луксозни имоти.\nПо данни на НАП извършителите на престъпленията са ощетили държавния бюджет за последните 2 години с около 250 млн. лева.\nУ един от групата е намерена сумата от 40 хил. лева, за които е обяснено че са "джобни пари".\nВ специализирана полицейска операция участват служители на Главна дирекция "Криминална полиция" - МВР, Следственият отдел при СГП и НАП-МФ, уточнява сайтът на МВР.\nПроцесуално-следствени действия се извършват на 28 адреса на територията на София, Варна, Русе, Пловдив, Велико Търново, Трявна и Бургас със съдействието на служители от съответните областни дирекции на МВР.\nПо-рано днес министърът на вътрешните работи Цветан Цветанов каза във връзка със засиленото полицейско присъствие във вилната зона на Варна, че тази сутрин в града е започнала специализирана полицейска операция "Всичко коз".\nНаименованието на операцията дошло от намесата на държавните органи за разбиването на добре изградената престъпна схема за финансови и данъчни измами.\nВ хода на разследването е бил засечен изразът "без коз" в разговорите на членовете на престъпната група, уточнява агенция "Фокус". Разследващите установили, че това означавало "без документи", когато става въпрос за някоя сделка.\nДържавата се е намесила, за да предотврати тяхната престъпна дейност, като е минала на "Всичко коз", т.е. – всичко да е с документи. "Затова минахме на "Всичко коз", за да са валидни аргументите на държавата", разяснява вътрешният министър Цветонов пред "Фокус".\nОперацията е насочена към противодействие на изградени престъпни схеми за използване на фирми "бушони" и фирми с липсващи търговци, което означава, че на практика те нямат собственик.\nТака са извършвани данъчни измами и са източвани бюджети, коментира Цветанов.\nЧрез пълномощници в единия случай се декларирали несъществуващи покупки от реални търговски дружества в България, които от своя страна не декларирали съответните доставки.\nТези дружества - "липсващи търговци" нямат необходимия ресурс за обезпечаване на търговска дейност.\nПри втората схема се използват неистински документи при доставки в рамките на ЕС и вътреобщностни придобивки, предимно на строителни железа и скрап - чрез чуждестранни дружества в Румъния и Унгария, регистрирани на името на български граждани с цел избягване на установяването и плащането на данъчни задължения в особено големи размери.\nВ случаите, при които НАП се намесвала, за да предотврати щетите, нанасяни от групата, действащите към съответния момент фирми са "продавани" на осъждани, малоимотни или неграмотни хора, които не били запознати и изобщо не са имали отношение към счетоводната документация на дружествата и управлението им.\nВ услуга на групата са били и двама данъчни служители, които предупреждавали за предстоящи проверки и ревизии, като предоставяли "професионални" съвети за извършване на престъпната дейност.\nПо случая е образувано досъдебно производство, което се наблюдава от Софийска градска прокуратура.\nМВР акция данъчни измами


Враца се помоли за загиналите по пътищата - News.bg\nДнес във всички църкви във Враца беше извършен помен за загиналите при катастрофи хора по повод Световният ден за възпоменание на жертвите по пътищата.\nСлед края на неделната света литургия беше отслужен специален богослужебен чин, наречен "трисагиум". В него свещениците и вярващите се помолиха за починалите.\nБяха споменати имената на всичките 11 души, които загинаха при пътнотранспортни произшествия във врачанска област от началото на 2017 година до момента. Имената им бяха предоставени на Врачанска митрополия от Областната дирекция на МВР в града.\nПрипомняме, в Храм-паметника "Св. Александър Невски" се състоя възпоменателна служба в памет на загиналите по пътищата по повод Световния ден за възпоменание на жертвите на пътнотранспортните произшествия.\nПътнически автобус изгоря по пътя Мездра - Враца\nНачало / У нас / Региони / Враца се помоли за загиналите по пътищата


Расте ли интересът към онлайн образователно съдържание?:: Investor.bg\nБъдещето на образованието е между персонализирани и унифицирани знания, посочи Емил Табаков, старши продуктов мениджър в Coursera\nИнтересът към различни типове онлайн образователно съдържание и записване в курсове нараства в пъти в условията на пандемия. Това съобщи в ефира на Bloomberg TV Bulgaria, в предаването “В развитие” Емил Табаков, старши продуктов мениджър в Coursera.\nСпоред него него засиленият интерес се дължи на факта, че много университети и образователни институции бяха принудени да затворят или да започнат да работят отдалечено.\n“Хората имат повече свободно време и условия да се преквалифицират”, посочи Табаков и определи бъдещето на образованието между персонализирани и унифицирани знания.\nПо думите му българският пазар не прави изключение от световните тенденции.\nЕкспертът отбеляза, че платформи като Coursera обикновено за приемани като места, където хората да подобрят професионалната си квалификация, но в условията на пандемия потребителите все повече се обръщат и към съдържание, което е насочено към личностното им добруване.\n“Това, което започна като успешен отговор на много организации към пандемията, ще се запази като трайна тенденция и начин на работа”, прогнозира Табаков по отношение на пазара на онлайн обучение през следващите години.\nПревръща ли се България в стратегически център за разпространение на знания? Защо най-търсеният курс е от университета Йейл? На какво ни учат онлайн курсовете?\nОще по темата: Образование Образование курсове университети пандемия Емил Табаков Coursera онлайн обучение